सियालदाह-नई दिल्ली राजधानी में मिले बम  
एसपी रेलवे प्रवीण श्रीवास्तव ने बताया कि तलाशी में डी-4 बोगी में बर्थ नं. 27 के नीचे तीन देसी बम पाए गए। इस संबंध में अभी तक एक भी  गिरफ्तारी नहीं की गई है।
धनबाद स्टेशन पर सियालदाह-नई दिल्ली राजधानी एक्सप्रेस के एक डिब्बे में तीन देसी बम मिलने से हड़कंप मच गया। पुलिस ने बताया कि सूचना मिलने के बाद पूरी ट्रेन की अच्छे से तलाशी ली गई। एसपी रेलवे प्रवीण श्रीवास्तव ने बताया कि तलाशी में डी-4 बोगी में बर्थ नं. 27 के नीचे तीन देसी बम पाए गए। इस संबंध में अभी तक एक भी गिरफ्तारी नहीं की गई है।   आधे घंटे की देरी के बाद ट्रेन को पुन: अपने गंतव्य की ओर भेज दिया गया। गौरतलब है कि पुलिस के एक फोन कॉल के जरिए बम रखे जाने की सूचना मिली थी, जिसके बाद ट्रेन को तुरंत धनबाद रेलवे स्टेशन पर रुकवाने का प्रबंध किया गया और तलाशी की गई।